《三和鞯字二首寄后村 其一》
宋代·林希逸

谁道林花不是鞯，山如奔马下平田。哦诗不记身投老，对酒犹平兴欲仙。

勾漏丹砂寻旧令，云安曲米问长年。如翁一事尤痴绝，醉却逃禅绣佛前。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。